Henrik Haukeland

Henrik Haukeland (sündinud 6. detsembril 1994 Fredrikstadis) on Norra jäähokimängija, kes mängib väravavahina Saksamaa kõrgliigaklubis Düsseldorfer EG.

Norra kõrgliigas debüteeris ta hooajal 2012–13 Stjerneni meeskonnas.

2015. aastal liitus ta Rootsi esiliiga klubiga Leksands IF. Hooajal 2016–17 mängis ta klubiga Rootsi kõrgliigas. Hooajal 2017–18 mängis ta Rootsi esiliigas Timrå IK-i võistkonnas. Hooajal 2017–18 oli Haukeland Rootsi esiliigas parima tõrjeprotsendiga väravavaht (92,9%) ning lasi endale lüüa keskmiselt kõige vähem väravaid mängu kohta (1,72). Samal hooajal valiti ta ka Rootsi esiliiga hooaja parimaks väravavahiks.

Hooajal 2018–19 mängis Haukeland Soome kõrgliigas TPS-i ja hooajal 2019–20 KooKoo meeskonnas. 2020. aasta aprillis liitus ta Rootsi kõrgliigaklubiga Färjestad BK.

2022. aasta jaanuaris siirdus ta Saksamaa kõrgliigaklubisse EHC München. Hooajal 2022/23 oli Haukeland parima tõrjeprotsendiga väravavaht (94,5%) ning lasi endale lüüa keskmiselt kõige vähem väravaid mängu kohta (1,41).https://www.eliteprospects.com/player/73457/henrik-haukeland (vaadatud 13.4.2022) 2022. aasta juulis sõlmis ta lepingu Düsseldorferiga. Hooajal 2022/23 valiti Haukeland Saksamaa kõrgliiga hooaja parimaks väravavahiks.

Norra jäähokikoondise koosseisus osales Haukeland maailmameistrivõistlustel esmakordselt 2017. aastal. Ta kuulus Norra koondisse ka 2018. aasta taliolümpiamängudel.

 Viited 

 Välislingid 
 Henrik Haukeland hockeydb.com lehel

Kategooria:Norra jäähokiväravavahid
Kategooria:Leksands IF-i mängijad
Kategooria:HC TPS-i mängijad
Kategooria:KooKoo mängijad
Kategooria:Färjestad BK mängijad
Kategooria:EHC Müncheni mängijad
Kategooria:Sündinud 1994